નવી દિલ્હી: સિવિલ સેવા પરીક્ષાની પેટર્નમાં ફેરફાર માટે ચાલી રહેલા આંદોલન દરમિયાન ગુરૂવારે સંઘ લોક સેવા આયોગે 24 ઓગષ્ટના રોજ પ્રસ્તાવિત પરીક્ષા માટે એડમિટ કાર્ડ રજૂ કર્યું છે. તેથી ગુસ્સે ભરાયેલા વિદ્યાર્થીઓએ ગુરૂવારે સાંજે મુખર્જી નગરની આસપાસના વિસ્તારમાં હિંસક પ્રદર્શન કર્યું. સરકારે પરીક્ષા સ્થગિત કરવા અને પેટર્નમાં ફેરફારના આશ્વાસન છતાં એડમિટ કાર્ડની ફાળવતી થતાં ગુસ્સે ભરાયેલા વિદ્યાર્થીઓએ પોલીસ વાન અને એક બસ ફૂંકી અને જોરદાર પથ્થરમારો કર્યો.